Aarhuus Stifts-Tidende, 1835-02-28
Blandinger. Jntetsteds i Verden anlægges der saamange JernBaner som i de nordamerikanske Fristater. Jfølge officielle Efterretninger var i 1834 henved et halvthundrede blevne fuldendte, og 137 ere under Arbeide. Denne vigtige Opfindelse vil bevirke, at store Lande som mangle Floder, f. Ex. Nyholland, ville nu blive ligesaa passable som de flodrigeste; den vil bevirke en Omvæltning i hele Menneskeslægtens Kulturtilstand, som ikke tilforn var muligt at gjøre sig en Jdee om. Nytten af Jernbaner viser sig især i Engelland. Man reiser nu fra Liverpool til Manchester (8 danske Mile) i halvanden Time. En Correspondent i den ene Stad kan nu skrive i een Dag to Breve til en Mand i den anden, og eengang samme Dag faae Svar Man kan reise fra London i 5 1/2 Time til Birmingham (112 engelske Mile), i 11 Timer til Liverpool, og i 24 til Dublin. En Jordbruger, som boer 17 danske Mile fra London, og som formedelst sin Næringsvei maa reise eengang om Ugen til Torvet paa Smitsield, har erklæret: at han paa denne Reise frem og tilbage maa anvende 3 Dage og een Nat; men paa Jernbanen kan han nu i 4 Timer reise til London, besørge sine Forretninger i een Dag, og komme hjem samme Aften, Bliver der, som nu projecteres, en Jernbane anlagt fra Havre de Grace til Paris, saa kan man reise i 24 Timer fra London til Paris. Ogsaa paa det eurovæiske Fastland er man alvorlig beskjæftiget med denne Gjenstand. Fra Lyon til St. Etienne (7 1/2 dansk Miil) er anlagt en dobbelt Jernbane, som gaaer 14 Gange under Jorden, og næsten et heelt Qvarteer under Floden Gier. J Paris er sammentraadt et Compagnie som vil anlægge en Jernbane fra Paris til Lille, hvorfra andre Jernbaner skulle gaae ud til Calais, Boulogne, Douai og Valenciennes, og det Hele sættes i Forbindelse med en Jernbane fra den franske Grændse indtil Brussel. En er fuldendt fra St. Etienne til Loire, og en anden fra Andrezeur til Roanne, den sidste 70,000 Metres lang. Der arbeides paa en ny fra Epinal til Kanalen ved Bourgogne, og en over Nismes til Beaucaire. Disse Foretagender befordres især ved den Lov i Frankrig, at private Eiendomme skulle for Betaling overlades til offentlige Formaal. – J det Østerrigske er fra Budweis til Linz anlagt en Jernbane, som er 18 danske Mile lang, fornemmelig til Salttransporten. Den store Plan for Jernbaners Anlæg i Belgien, for at forbinde Rhinen og Havet med hinanden, og hvorpaa der arbeides af alMagt, vil blive til megen Skade for Hollands Velfærd. Der underhandles nu stærkt om en mellem Hamborg og Hannover. - Om hundrede Aar vil formodentlig et Net af Jernbaner trække sig igjennem hele Europa, og man vil da i 14 Dage kunne fare denne hele Jordens Deel igjennem. Bliver der engang anlagt en Jernbane, fra Hamborg gjennem Hertugdømmerne og over Øerne til Kjøbenhavn, saa kan man mageligt reise i 2 Dage fra den ene Stad til den anden. Hvilket Liv der vilde komme derved i alle Ting er let at indsee. (Der er ingen Tvivl om – sagde Pastor Bastholm nylig i sin Avis: at en Jernbane, anlagt imellem Corsøer og Kjøbenhavn, vilde hæve Landeiendommenes Værdie midt i Sjælland betydeligt, og Kornhandelen blive drevet med langt større Lethed i de Kjøbstæder som ligge i nogen Afstand fra Søen. Corsøer vilde vinde betydeligt ved den store Mængde Reisende, som vilde passere igjennem Byen, Kjøbmænd og Jordbrugerne burde af al Magt understøtte en saadan Plan ved Subskriptioner, hvilke uden al Tvivl vilde erholde Regjeringens bifald. Paa en Jernbane vilde man allerhøist i 3 Timer kunne reise fra Corsøer til Khon.)